Pedro fikset spansk tabelltopp
Spania måtte etter alle solemerker belage seg på play off for å nå VM i Brasil med tap i Paris, men spanjolene reiste seg etter 1-1-skuffelsen mot Finland. Pedro ble de regjerende verdensmesternes store helt da han fant veien til nettmaskene etter rundt en time. Det var også nok til å overta ledelsen i gruppen, og de ligger nå ett poeng foran franskmennene. Men Spania burde ha tatt ledelsen tidligere. Allerede etter fem minutter fikk Xavi en gedigen mulighet. Upresset og få meter fra mål, klarte imidlertid Barcelona-stjernen å sette ballen over tverrliggeren. Frankrike var nære ved å ta ledelsen ved Franck Ribery, men Victor Valdes, som sto en strålende kamp, reddet da Bayern-spilleren kom alene med ham. Arbeidsforholdene til Frankrike ble betraktelig vanskeligere da Paul Pogba pådro seg to gule kort etter gjestenes ledermål. Hjemmelaget skapte store muligheter i sluttminuttene, men Valdes reddet Spania da det gjaldt som mest.Mål: 0-1 Pedro Rodríguez (58). Spilt i Saint-Denis.
(Frankrike - Spania 0-1) Spania hadde kniven på strupen, men Pedro (25) sin matchvinnerscoring var nok til å frata Frankrike gruppeledelsen.